Bemark jou wyn met 'n storie | Landbou
Landbou / Bedrywe / Tuinbou / Bemark jou wyn met 'n storie
SA moet die uniekheid van sy wyn bemark. Foto: VERSKAF
Bemark jou wyn met 'n storie
Deur Glenneis Kriel 28 Januarie 2014
'n Vars benadering is nodig as die Suid-Afrikaanse wynbedryf nuwe geleenthede in die vinnig veranderende wêreldmark wil ontgin. Hierdie boodskap is oor en oor herhaal by VinPro en Nedbank se inligtingsdag wat onlangs in Somerset-Wes gehou was. Mnr. Stephen Rannekleiv, senior analis: Voedsel en Agri-besighede by Rabobank, het gesê die Suid-Afrikaanse handelsmerk kom nie sterk genoeg oor in lande waar dit saakmaak, soos China en Amerika, nie. "Kry 'n storie om die uniekheid van julle wyn te bemark. Sonder 'n storie kan julle net sowel gefermenteerde druiwesap verkoop."
Blootstelling aan ons kultuurVerder dink Veseth dit is 'n goeie idee om Amerikaners te leer braai, soos wat die generiese bemarkingsarm van die wynbedryf Wines of South Africa (Wosa) nou doen, om sodoende die Amerikaners aan die Suid-Afrikaanse kultuur en wyn bloot te stel.
Dieselfde boodskap geld vir Afrika. Mnr. Guy Lundy, 'n markstrateeg van Odgers Berndston, het gesê dat Suid-Afrika nie baie geliefd in Afrika is nie omdat die land voorheen arrogant was en neergesien het op ander lande in Afrika: "Ons sal hard moet werk om hierdie persepsie te verander. Verder moet ons ook verseker dat daar 'n bemarkingstorie vertel word wat in Afrika aanvaar word – miskien een wat op die ontslape oudpresident Nelson Mandela fokus."